Castro-Urdiales
Store norske leksikon,Geografi,Verdens geografi,Europa,Spanias geografi
Castro-Urdiales er en by i Spania som ligger i Cantabria, ved Biscayabukta, 30 kilometer nordvest for Bilbao. Innbyggertallet er 32 000 (2018).
Byen er en av Nord-Spanias badebyer. Ved siden av servicenæringen er fiske, hermetikkindustrien og jernmalmgruvene i omegnen viktige for økonomien.Castro-Urdiales er den eldste byen på den Kantabriske kysten og var opprinnelig en romersk koloni. I middelalderen ble det drevet betydelig handel med Flandern. Byen er særlig kjent for sine forhistoriske hulemalerier og den gotiske kirken fra 1200–1400-tallet. Les mer i Store norske leksikon Spanias geografi